cyanic-selkie/wikianc huggingface dataset:
Stet
ในการที่จะเพิ่มความคิดเห็นนั้น ผู้ใช้จะต้องเลือกคำจำนวนหนึ่งหรือประโยค ๆ หนึ่งจากตัวเอกสาร ก่อนที่จะใส่ความคิดเห็น โดยเป็นที่คาดหวังว่า ข้อกำหนดนี้จะช่วยให้ความคิดเห็นเกี่ยวกับเอกสารนั้นเฉพาะเจาะจงยิ่งขึ้น ความคิดเห็นที่ผ่านมาทั้งหมดจะปรากฏแก่ผู้ใช้ทุกคน และส่วนของเอกสารที่มีผู้แสดงความคิดเห็นมาก ก็จะถูกทำให้เด่นด้วยสีอ่อน-เข้ม ตามจำนวนความคิดเห็น
หม่อมเจ้าศุกรวรรณดิศ ดิศกุล
หม่อมเจ้าศุกรวรรณดิศ ดิศกุล (14 มกราคม พ.ศ. 2452 - 26 กุมภาพันธ์ พ.ศ. 2519) หรือ ท่านชายขาว ช่างภาพ ผู้กำกับ และผู้อำนวยการสร้างภาพยนตร์ไทย
หม่อมเจ้าศุกรวรรณดิศ ดิศกุล เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมแสง ดิศกุล ณ อยุธยา เสกสมรสกับ หม่อมลดา ดิศกุล ณ อยุธยา (สกุลเดิม: อินทรกำแหง ณ ราชสีมา)
หม่อมเจ้าศุกรวรรณดิศ ดิศกุล นายช่างถ่ายภาพยนตร์ และเป็นหัวหน้าแผนกโฆษณา กรมรถไฟ มีผลงานกำกับภาพยนตร์ของกรมรถไฟ ซึ่งเป็นภาพยนตร์ไทยสีธรรมชาติ คือเรื่อง "โตนงาช้าง" หม่อมเจ้าศุกรวรรณดิศฯอยู่ในวงการภาพยนตร์ไทยตั้งแต่ก่อนสงครามโลกครั้งที่สอง เป็นผู้กำกับภาพ ภาพยนตร์ รวมไทย ภาพยนตร์ปลุกระดมการเรียกร้องดินแดนคืนจากฝรั่งเศส ของกรมสาธารณสุขและกรมรถไฟ กำกับภาพ ภาพยนตร์ กะเหรี่ยงไทรโยค (2478) ของขุนปฏิภาคพิมพ์ลิขิต
ท่านเป็นผู้ก่อตั้งบริษัท ปรเมรุภาพยนตร์ เพื่อสร้างภาพยนตร์ สุภาพบุรุษเสือไทย ซึ่งอำนวยการสร้างโดยแท้ ประกาศวุฒิสาร โดยท่านเป็นผู้กำกับ และประสบความสำเร็จสูงสุดในปี พ.ศ. 2492 ต่อมาบริษัทปรเมรุภาพยนตร์ ได้สร้างภาพยนตร์ มรดกพระจอมเกล้า โดยการสนับสนุนจากสำนักข่าวสารอเมริกัน เพื่อเทอดพระเกียรติพระบาทสมเด็จพระจอมเกล้าเจ้าอยู่หัว หม่อมเจ้าศุกรวรรณดิศท่านเป็น 1 ใน 2 ช่างถ่ายภาพที่ได้บันทึกภาพในภาพยนตร์ส่วนพระองค์ชุด พระราชพิธีบรมราชาภิเษกในพระบาทสมเด็จพระปรมินทรมหาภูมิพลอดุลยเดช ระหว่างวันที่ 4-8 พฤษภาคม พ.ศ. 2493 ร่วมกับนาย แก้วขวัญ วัชโรทัย
ท่านได้รับการเชิดชูเกียรติในฐานะเป็นผู้นำการสร้างภาพยนตร์ 16 ม.ม.ในพิธีประกาศผลรางวัลตุ๊กตาทอง ครั้งที่ 1 ประจำปี พ.ศ. 2500
โป๊กเกอร์เฟซ
โป๊กเกอร์เฟซ (Poker Face) เป็นเพลงที่ 2 โดยศิลปินและนักแต่งเพลงชาวอเมริกัน เลดีกากา จากสตูดิโออัลบั้มเดอะเฟม เขียนโดยเลดีกากาและเรดวัน ผลิตโดยเรดวัน ถูกปล่อยทั่วโลกวันที่ 23 กันยายน ค.ศ. 2008
โป๊กเกอร์เฟซได้รับคำชื่นชมจากนักวิจารณ์เพลง จากการเลียนเสียงหุ่นยนต์ของเพลง ทำให้เพลงนี้ขึ้นชาร์ตอันดับต้น ๆ ในหลาย ๆ ประเทศ เช่น สหรัฐอเมริกา อังกฤษ ออสเตรเลีย นิวซีแลนด์ แคนาดา และประเทศในยุโรป โป๊กเกอร์เฟซเป็นซิงเกิลที่ขายดีที่สุดในปี ค.ศ. 2009 ในทั่วโลก โดยมียอดขายกว่า 9.5 ล้านแผ่น เป็นหนึ่งในซิงเกิลที่ขายดีที่สุดตลอดกาลมียอดขายกว่า 14 ล้านชุด มิวสิกวิดีโอเพลงประกอบไปด้วยกาก้า ที่ร้องเพลงในชุดต่าง ๆ และเล่นไพ่ในวิลล่า
เพลงนี้ยังได้รับการเสนอชื่อเข้าชิงรางวัลแกรมมี ทั้งสาขาเพลงแห่งปีและสาขาบันทึกเสียงแห่งปี ในงานระกาศรางวัลแกรมมี่ ครั้งที่ 52และยังได้รับรางวัลบันทึกการเต้นรำที่ดีที่สุด
บิ๊กแอส
บิ๊กแอส (Big Ass) เป็นวงดนตรีแนวร็อก สัญชาติไทย สังกัดค่ายจีนี่ เรคคอร์ด มีเพลงดังได้แก่ "ทางผ่าน" "ก่อนตาย" "เกิดมาแค่รักกัน" "เล่นของสูง" "พรหมลิขิต" "ฝุ่น" "ลมเปลี่ยนทิศ" และเพลงอื่น ๆ อีกมายมาย
ประวัติ
เริ่มจากการ ที่อภิชาติ พรมรักษา (หมู) และพูนศักดิ์ จตุระบุล (อ๊อฟ) เป็นเพื่อนร่วมชั้นเรียนสมัยอยู่มัธยมที่โรงเรียนสตรีวิทยา 2 และได้ร่วมกันตั้งวงขึ้นมาแต่ไม่ได้จริงจังนัก จนกระทั่งเรียนจบมัธยมก็ได้แยกย้ายกันไป จากนั้นอ๊อฟก็ไปเรียนต่อที่โรงเรียนช่างก่อสร้างดุสิตจึงชักชวนเอกรัตน์ วงศ์ฉลาด (เอก ชื่อในวงการเพลง แด๊กซ์) ซึ่งเรียนอยู่ที่เดียวกันมาร่วมวงด้วย ขณะนั้นหมูที่เรียนอยู่ที่วิทยาลัยช่างศิลป์ ก็ชักชวนเอกรัตน์ รัตนปิณฑะ (ต้น) เพื่อนร่วมวิทยาลัยมาด้วยอีกคน แต่ทั้งสี่ยังขาด มือกลอง หมูจึงชวนขจรเดช พรมรักษา (แหลม ชื่อในวงการชื่อ กบ) น้องชายมาเสริมทีมมือกลอง และกลายมาเป็นบิ๊กแอส (Big Ass Bad Face)
ที่มาของชื่อ Big Ass Bad Face นั่นมีที่มาจากรูปร่างของ เอกรัตน์ วงศ์ฉลาด หรือ แด็กซ์ (อดีตนักร้องนำ)
ในปี พ.ศ. 2540, บิ๊กแอสได้ออกอัลบั้มชุดแรก "Not Bad" ในปีพ.ศ. 2540 โดยมีเพลงดังอย่าง "ทางผ่าน"
ปีพ.ศ. 2543 ได้ออกอัลบั้มชุดที่ 2 "XL" มีเพลงดังอย่าง "ก่อนตาย" "ศักดิ์เอ๋ย" "รักเขาให้เท่าฉัน" และ "เธอเก็บฉันไว้ทำไม"
3 ปีต่อมา ได้ออกอัลบั้มชุดที่ 3 "My World" มีเพลงดังอย่าง "ไม่ค่อยเต็ม" "เหตุผลง่าย ๆ" และ "ทิ้งไว้ในใจ"
ปี พ.ศ. 2547 บิ้กแอสได้ย้ายมาอยู่ค่ายจีนี่เรคคอร์ด และออกอัลบั้มชุดที่ 4 "Seven" มีเพลงดังอย่าง "ยักษ์ใหญ่ไล่ยักษ์เล็ก" "ดีแต่ปาก" "เกิดมาแค่รักกัน" "น้ำตา" "คนไม่เอาถ่าน" แต่เพลงที่ทำให้บิ้กแอสโด่งดังอย่างมากในอัลบั้มชุดนี้คือเพลง "เล่นของสูง" ซึ่งต่อมาได้กลายเป็นเพลงสัญลักษณ์ประจำวงบิ้กแอส และเป็นเพลงที่รู้จักกันอย่างแพร่หลายในกลุ่มวัยรุ่น
ปลายปี พ.ศ. 2548 BIG ASS มีผลงานเพลงพิเศษ ในอัลบั้ม "วันฟ้าใหม่" โปรเจกต์พิเศษต้อนรับปีใหม่ โดยได้ร่วมงานกับวงร็อครุ่นน้องอย่าง "บอดี้แสลม" ในเพลง "เรา"
ปี พ.ศ. 2549 ได้ออกอัลบั้มชุดที่ 5 "Begin" มีเพลงดังอย่าง "ข้าน้อยสมควรตาย" "ปลุกใจเสือป่า" "คนหลงทาง" และ "พรหมลิขิต"
ปี พ.ศ. 2551 ได้ออกอัลบั้มชุดที่ 6 "Love" มีเพลงดังอย่าง "รัก" "ฝุ่น" "หัวใจ" "ชีวิตฉันไม่ได้เป็นของเธอ" "ส่งท้ายคนเก่า ต้อนรับคนใหม่" และ "อย่างน้อย"
ปี พ.ศ. 2554 ได้ออกซิงเกิลฮิตอย่าง "ทุ้มอยู่ในใจ" ซึ่งเป็นเพลงประกอบภาพยนตร์ "Suck Seed ห่วยขั้นเทพ" ซึ่งขับร้องโดย อ๊อฟ บิ้กแอส โดยต่อมาภาพยนตร์เรื่องนี้ประสบความสำเร็จอย่างสูง ซึ่งทำให้เพลงนี้ได้รับความนิยมอย่างสูงด้วยเช่นกัน
แต่ต่อมามีข่าวว่า แด๊ก อดีตนักร้องนำให้สัมภาษณ์ว่าถูกสมาชิกในวงบีบออกจากวง สิ้นสุดวงดัง และได้เจ๋ง เดชา โคนาโล มาทำหน้าที่ร้องนำแทน
ปี พ.ศ. 2557 พวกเขาได้มีโอกาสร้องเพลงประกอบซีรีส์ ฮอร์โมนส์ วัยว้าวุ้น ซีซั่น 2 อย่างเพลง "อาบน้ำร้อน" โดยซีรีส์เรื่องนี้เป็นที่นิยมอย่างสูงในหมู่วัยรุ่น และเพลงนี้ก็ได้รับความนิยมอย่างมากในหมู่วัยรุ่นเช่นกัน
ปี พ.ศ. 2558 พวกเขาได้เริ่มออกอัลบั้มชุดที่ 7 "The Lion" โดยปล่อยซิงเกิลโปรโมทมาก่อน 3 เพลง คือ "เพลงรักของคนแพ้" "รักเหอะ" และ "ไม่เดียงสา" ตามลำดับ
ปี พ.ศ. 2560 พวกเขาได้ปล่อยอัลบั้มเต็มชุดที่ 7 "The Lion" มีทั้งหมด 11 เพลง
สตูดิโออัลบั้ม
บิ๊กแอสมีอัลบั้มชุดเต็มจนถึงปัจจุบันทั้งหมด 8 ชุด รวมถึงได้รับการเสนอเข้าชิงรางวัลและได้รับรางวัลเองมากมาย
พร ภิรมย์
ประวัติ
พร ภิรมย์ มีชื่อจริงว่า บุญสม มีสมวงษ์ เป็นบุตรของนายประเสริฐ และนางสัมฤทธิ์ มีสมวงษ์ ชาวอำเภอพระนครศรีอยุธยา จบชั้นมัธยม 3 จากโรงเรียนวัดบพิตรพิมุข มีความเชี่ยวชาญการร้องและเล่นดนตรีไทย ทำขวัญนาค พากย์หนัง และเข้ามาเล่นลิเก ใช้ชื่อคณะว่า "บุญสม อยุธยา" เล่นกับเสน่ห์ โกมารชุน มีชื่อเสียงโด่งดังจนครูมงคล อมาตยกุล ชักชวนมาอยู่ วงดนตรีจุฬารัตน์
พร ภิรมย์ ร้องเพลงอยู่กับวงดนตรีจุฬารัตน์หลายปี มีผลงานบันทึกเสียงประมาณ 200 เพลง เพลงที่ร้องส่วนใหญ่ร้อยละ​95%เป็นผู้แต่งเอง ในแนวนิทานชาดกแฝงธรรมะ ด้วยเทคนิคการแหล่เป็นเอกลักษณ์ไม่เหมือนใคร เพลงแรกที่ได้รับความนิยมคือ "บัวตูมบัวบาน" ตามด้วย "ดาวลูกไก่", "น้ำตาลาไทร", "กระท่อมทองกวาว", "ลานรักลานเท", "ดาวจระเข้", "วังแม่ลูกอ่อน", "กลับเถิดลูกไทย" เป็นต้น
เกียรติยศ
พร ภิรมย์ ได้รับรางวัลแผ่นเสียงทองคำพระราชทาน ในปี พ.ศ. 2509 ถึง 3 รางวัล จากเพลง บัวตูมบัวบาน และ ดาวลูกไก่ และในปี พ.ศ. 2514 จากเพลง กลับเถิดลูกไทย และได้รับรางวัลกึ่งศตวรรษลูกทุ่งไทย ในปี พ.ศ. 2532 จากเพลง บัวตูมบัวบาน และ พ.ศ. 2534 จากเพลง ดาวลูกไก่
บั้นปลาย
พร ภิรมย์ บวชเป็นพระภิกษุอยู่ที่วัดรัตนชัย (วัดจีน) ตำบลหอรัตนชัย อำเภอพระนครศรีอยุธยา จังหวัดพระนครศรีอยุธยา ตั้งแต่ พ.ศ. 2524 จนถึงมรณภาพ ด้วยอาการปอดติดเชื้อ เมื่อวันที่ 5 ธันวาคม พ.ศ. 2553 สิริอายุ 82 ปี พรรษา 29
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 120 กิโลกรัม ชาย
กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 120 กิโลกรัมชาย
มิถุนายน พ.ศ. 2551
'''มิถุนายน พ.ศ. 2551''' เป็นเดือนที่หกของปี พ.ศ. 2551 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์
กรกฎาคม พ.ศ. 2551
'''กรกฎาคม พ.ศ. 2551''' เป็นเดือนที่เจ็ดของปี พ.ศ. 2551 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
สิงหาคม พ.ศ. 2551
'''สิงหาคม พ.ศ. 2551''' เป็นเดือนที่ 8 ของปี พ.ศ. 2551 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์
ทรงชัย รัตนสุบรรณ
ทรงชัย รัตนสุบรรณ เป็นโปรโมเตอร์สำคัญของวงการมวยไทย ในการผลักดันมวยไทยให้เป็นที่รู้จักในระดับสากล รวมถึงเป็นเจ้าของสโลแกน "มวยไทย มรดกไทย มรดกโลก" และเป็นผู้สร้างปรากฏการณ์ในวงการมวยไทยด้วยการเก็บเงินได้เกินหนึ่งล้านบาทได้ถึงสองครั้งภายในช่วงระยะเวลาไม่เกินหนึ่งเดือน รวมถึงมีผลงานที่ได้รับการกล่าวขวัญจากผู้ชมทั่วประเทศ คือการจัดคู่ชกระหว่างแรมโบ้ กับไพโรจน์น้อย ส.สยามชัย ในวันที่ 4 พฤศจิกายน 2529 ที่สนามมวยเวทีลุมพินี
เคยเป็นผู้ให้การแจ้งเกิดแชมป์มวยไทยถึง 11 รุ่น รวมถึงเป็นผู้สร้างแชมป์โลกหลายราย ทั้งแสน ส.เพลินจิต, เมืองชัย กิตติเกษม, สด ส.จิตรลดา, สามารถ พยัคฆ์อรุณ, พิชิตน้อย ศิษย์บางพระจันทร์, ดาวรุ่ง ช.ศิริวัฒน์, ยอดสนั่น สามเคแบตเตอรี่ และยอดดำรงค์ สิงห์วังชา
ประวัติ
ทรงชัย รัตนสุบรรณ เป็นบุตรของ นายสุบรรณ และนางบุญรัตน์ รัตนสุบรรณ โดยทรงชัยมีพี่สาวหนึ่งคนและพี่ชายหนึ่งคนซึ่งได้แก่ เพ็ญศรี (รัตนสุบรรณ) พูลสุวรรณ และศักดา รัตนสุบรรณ เมื่อครั้งที่อยู่ทางแถบทะเลตะวันออกเขากับพี่ชายได้เข้าชกมวยไทยโดยพี่ชายใช้ชื่อ ศักดา ฤทธิชัย เข้าแข่งโดยเคยชกกับนักมวยเอกอย่างเชิดศักดิ์ ลูกบางคล้า ในขณะที่ทรงชัยใช้ชื่อ ทรงชัย ชัยสุริยะ ขึ้นชก ที่ซึ่งทรงชัยเคยเข้าแข่งขัน ณ สนามมวยเวทีลุมพินี เมื่อครั้งที่เคยถูกรุ่งชัย พงษ์สิงห์ เตะจนเป็นฝ่ายพ่ายแพ้ก็ได้แขวนนวม โดยทำสถิติชก 22 ครั้ง แม้จะไม่เป็นฝ่ายแพ้คะแนน หากแต่เขากลับเป็นฝ่ายแพ้น็อกเป็นส่วนใหญ่
พ.ศ. 2508 ขณะที่มีอายุได้ 19 ปี ก็ได้เริ่มทดลองจัดรายการมวยที่เวทีโสธร แปดริ้ว ด้วยทุนจากทางครอบครัว และจัดให้นักมวยสองพี่น้องอย่าง ศิริมงคล ลูกศิริพัฒน์ ผู้พี่ กับสิงห์ห้าว ส.ลูกพิทักษ์ ผู้น้อง ซึ่งเป็นเพื่อนร่วมชั้นเรียนเดียวกันเข้าแข่งขันในรายการประจำเดือน ที่งานหลวงพ่อโสธร ซึ่งมีผู้เข้าชมอย่างเนืองแน่นทุกนัด เมื่อจัดได้ 4 ปี ชื่อเสียงของทรงชัยก็เริ่มเป็นที่รู้จัก
ช่วงประมาณ พ.ศ. 2517 - พ.ศ. 2518 ทรงชัยได้รับโอกาสทดลองงานด้วยการจัดรายการมวยที่สนามมวยเวทีลุมพินี เป็นระยะเวลาราว 6 ถึง 7 เดือน จนเกือบจะได้รับการบรรจุ แต่แล้วก็เกิดเหตุการณ์ในรายการสุดท้าย คือการไล่มวยลง 2 คู่ ทรงชัยได้ขึ้นไปยังล็อกชั้น 2 และ 3 และพนมมือให้ผู้ชมพร้อมกล่าวแสดงความรับผิดในขณะที่น้ำตาไหล ครั้นแล้ว ทรงชัยก็สามารถสร้างประทับใจในการจัดรายการมวยครั้งต่อมา จนได้รับการบรรจุให้เป็นโปรโมเตอร์อย่างเต็มตัว
พ.ศ. 2518 ได้รับแต่งตั้งให้เป็นโปรโมเตอร์ครั้งแรก ที่สนามมวยสนามมวยเวทีลุมพินี
วันที่ 7 มิถุนายน พ.ศ. 2520 เขาได้สร้างความฮือฮาด้วยการจัดคู่เอกศึกวันทรงชัย ที่มีการพบกันระหว่างอินทรีน้อย ลูกหนองไก่ขัน ในชุดลิเก พบกับกาเซ็มน้อย เกียรติ ต.สร้าง ในชุดอาหรับ
ในวันที่ 5 มกราคม พ.ศ. 2540 เป็นนายสนามมวยมาตรฐานแห่งใหม่ โดยสร้างเวทีมวยขึ้นที่จังหวัดฉะเชิงเทรา โดยใช้ชื่อว่า เวทีมวยนานาชาติ (ประเทศไทย) โดยมีพล อ.เชษฐา ฐานะจาโร ผู้บัญชาการทหารบก/นายกสมาคมมวยสากลสมัครเล่นแห่งประเทศไทยเป็นประธานในพิธีเปิด
30 ธันวาคม พ.ศ. 2543 ได้ลาออกจากการเป็นโปรโมเตอร์ของสนามมวยสนามมวยเวทีลุมพินีและได้ทำการจัดแข่งขันที่สนามมวยเวทีลุมพินีเป็นครั้งสุดท้าย และวันที่ 31 ธันวาคม ของปีเดียวกันนี้ ก็ได้ย้ายการจัดการแข่งขันชกมวยจากเวทีมวยนานาชาติ ไปแข่งขันที่เวทีมวยชั่วคราว ห้อง MCC HALL ห้างสรรพสินค้าเดอะมอลล์ งามวงศ์วาน
7 มกราคม พ.ศ. 2544 เริ่มจัดการแข่งขันที่เวทีมวยชั่วคราว ห้อง MCC HALL ห้างสรรพสินค้าเดอะมอลล์ งามวงศ์วาน/ท่าพระ รวมถึงในวันที่ 25 มกราคม ของปีเดียวกันนี้ก็ได้รับการแต่งตั้งให้เป็นโปรโมเตอร์คนที่ 13 ของเวทีมวยราชดำเนิน ประเดิมนัดแรกในรายการ "ศึกมหาชนวันทรงชัย"
ชีวิตส่วนตัว
ทรงชัยสมรสกับนางเสาวนีย์ รัตนสุบรรณ (ตั้งกงพานิช) มีบุตรธิดาด้วยกัน 3 คน ได้แก่ นางสาวภัทรภร รัตนสุบรรณ, นายศิรภพ รัตนสุบรรณ และนางสาวปริยากร รัตนสุบรรณ ซึ่งต่อมาล่าสุดเมื่อวันที่ 5 กันยายน พ.ศ. 2560 ทางสนามมวยเวทีลุมพืนีได้แต่งตั้งให้ปริยากร และนายศุภศักดิ์ เงาประเสริฐวงศ์ (ดร.น็อต วันทรงชัย) หนึ่งในทีมงานของวันทรงชัย รวมถึงนาย พัฒน์ชนินทร์ มีจันทร์ (เสี่ยชาย สุโขทัย) หัวหน้าคณะค่ายมวยช.ห้าพยัคฆ์ และผู้จัดรายการศึกมวยไทย ททบ.5 ซึ่งถ่ายทอดสดทางสถานีวิทยุโทรทัศน์กองทัพบก ช่อง 5 เป็นโปรโมเตอร์ของสนามมวยเวทีลุมพินี นับเป็นการกลับเข้าสู่สนามมวยเวทีลุมพินีของวันทรงชัยในรอบ 17 ปี นับตั้งแต่ที่นายทรงชัยลาออกจากการเป็นโปรโมเตอร์ของสนามมวยเวทีลุมพินี
การดำเนินงานธุรกิจ
นายทรงชัยเริ่มก่อตั้งบริษัท ทรงชัย บ๊อกซิ่ง โปรโมชั่น จำกัดในวันที่ 19 เมษายน พ.ศ. 2531 เป็นบริษัทแรกเพื่อที่จะดำเนินธุรกิจทางด้านการจัดแข่งขันมวย โดยทุกบริษัทที่กล่าวมานายทรงชัยได้ก่อตั้งและดำเนินงานทางด้านธุรกิจนประสบความสำเร็จ แล้วจึงมอบหมายงานให้ บุตรและธิดา เข้ามาช่วยบริหารงานต่อจากนายทรงชัย และประสบความสำเร้จสืบต่อมาจนถึงปัจจุบัน
ผลงาน
ผลงานโดดเด่นที่เจ้าตัวภูมิใจคือการเปิดตลาดมวยไทยในต่างประเทศ โดยเฉพาะอย่างยิ่งในทวีปยุโรปที่กรุงปารีส ประเทศฝรั่งเศส และจัดการถ่ายทอดสดมายังประเทศไทยในคืนวันส่งท้ายปีเก่า 31 ธันวาคม พ.ศ. 2532 โดยเป็นการพบกันระหว่างนักมวยไทยชาวไทยกับนักมวยไทยชาวดัตช์ ซึ่งนำโดยร็อบ กามัน และราม่อน แด็กเกอร์
การดำรงตำแหน่ง
นายทรงชัย รัตนสุบรรณ เป็นบุคคลที่วงการมวยและสังคมยอมรับว่าเป็นโปรโมเตอร์หมายเลขหนึ่งของประเทศไทย เป็นบุคคลที่เป็นเหมือนสัญลักษณ์ของวงการมวยในเมืองไทย เป็นบุคคลที่ทุกคนรู้จักแม้จะไม่ได้เป็นแฟนมวยก็ตาม นายทรงชัยมีชื่อเล่นว่า ซ้ง บุคคลในวงการมวยนิยมเรียกว่า เสี่ยซ้ง หรือ บิ๊กซ้ง ปัจจุบันได้โอนถ่ายงานส่วนหนึ่งให้แก่ลูกชาย คือ ศิรภพ รัตนสุบรรณ และลูกสาว คือ ปรียากร รัตนสุบรรณ เป็นผู้ดูแล
โอเอสคอมเมิร์ซ
โอเอสคอมเมิร์ซ (osCommerce ย่อจาก Open Source Commerce) เป็นโปรแกรมจัดการร้านขายของออนไลน์ในลักษณะอีคอมเมิร์ซ ทำงานกับ อาปาเช่เว็บเซิร์ฟเวอร์ พีเอชพี และ MySQL และเป็นซอฟต์แวร์ที่ผู้ใช้นำมาใช้ได้ฟรีภายใต้ลิขสิทธิ์สัญญาอิสระของGPL
ประวัติ
โอเอสคอมเมิร์ซเริ่มต้นในเดือนมีนาคม ค.ศ. 2000 ในประเทศเยอรมนี โดย Harald Ponce de Leon ในปัจจุบัน โอเอสคอมเมิร์ซอยู่ในขั้นตอนการพัฒนา และรุ่นล่าสุดคือรุ่น 2.2 โดยมีผู้ใช้งานหลายพันคนทั่วโลก โดยเว็บที่ใช้งานจะมีข้อความปรากฏว่า "powered by osCommerce." รุ่นล่าสุดที่กำลังจะพัฒนาคือ 3.0 ซึ่งจะมีการเขียนโค้ดทั้งใหม่หมดเพื่อทำงานร่วมกันระบบ object-oriented
แตกโปรแกรมสาขา
เนื่องจาก โอเอสคอมเมิร์ซ เป็นโอเพนซอร์ส ทำให้มีผู้พัฒนารายอื่น พัฒนาแยกออกไปเป็นซอฟต์แวร์ต่างหาก โดยการเพิ่มคุณสมบัติที่แตกต่างกันตามแต่ละกลุ่ม ซึ่งรวมถึง ซีอาร์อีโหลดเด็ด (CRE Loaded) เซ็นคาร์ต (Zen Cart) โอเอสซีแม็กซ์ (OSC MAX ชื่อเก่าว่า osC Reloaded) และ คิวบ์คาร์ต (Cube Cart)
อ้างอิง
Watson, Kerry. The osCommerce Technical Manual. Victoria, BC Canada: On Demand Manuals. pp. 11-14 ISBN 1-4120-3733-6.
แอร์สเทอ เอ็ฟเอ็สเฟา ไมนทซ์ 05
1. Fußball- und Sportverein Mainz 05 e. V. หรือเรียกสั้น ๆ ว่า แอร์สเทอ เอ็ฟเอ็สเฟา ไมนทซ์ 05, ไมนทซ์ 05 หรือ ไมนทซ์ เป็นสโมสรฟุตบอลอาชีพเยอรมัน ก่อตั้งในปี ค.ศ. 1905 ตั้งอยู่ที่เมืองไมนทซ์ รัฐไรน์ลันท์-ฟัลทซ์ ปัจจุบันลงเล่นในบุนเดิสลีกา ลีกระดับสูงสุดของประเทศ เป็นปีที่แปดติดต่อกัน นับตั้งแต่ฤดูกาล 2009–10 สโมสรคู่ปรับท้องถิ่นที่สำคัญ ได้แก่ ไอน์ทรัคท์ฟรังค์ฟูร์ทและไคเซอร์สเลาเทิร์น นอกจากนี้สโมสรฟุตบอลแล้ว ไมนทซ์ยังมีสโมสรแฮนด์บอลและเทเบิลเทนนิส
ผลงานแบ่งตามฤดูกาล
ผลงานแบ่งตามฤดูกาลของสโมสร
สนามแข่งขัน
ไมนทซ์ลงเล่นเกมเหย้าของพวกเขาที่โอเพิลอาเรนา เปิดใช้งานในปี ค.ศ. 2011 ความจุ 34,034 ที่นั่ง โดยการแข่งขันแรกที่จัดขึ้นที่สนามแห่งนี้ คือ ลีกาโททัล! คัพ 2011 ซึ่งจัดขึ้นระหว่างวันที่ 19-20 กรกฎาคม ค.ศ. 2011 สโมสรที่เข้าร่วมแข่งขันได้แก่ บาเยิร์นมิวนิก, โบรุสซีอาดอร์ทมุนท์ และฮัมบูร์เกอร์เอสเฟา
ก่อนหน้านี้ Die Nullfünfer เคยลงเล่นที่ Bruchwegstadion ซึ่งสร้างในปี ค.ศ. 1928 และมีการปรับปรุงหลายครั้ง มีความจุ 20,300 ที่นั่ง ผู้ชมในบ้านโดยเฉลี่ยในฤดูกาล 2015–16 อยู่ที่ 30,324 คน
เกียรติประวัติ
หมายเหตุ: + ผลงานของทีมสำรอง
บอนนีและไคลด์
บอนนี เอลิซาเบธ พาร์คเกอร์ (Bonnie Parker, 1 ตุลาคม พ.ศ. 2453 – 23 พฤษภาคม พ.ศ. 2477) และไคลด์ แชมเปียน บาร์โรว์ (Clyde Champion Barrow, 24 มีนาคม พ.ศ. 2452 – 23 พฤษภาคม พ.ศ. 2477) เป็นบุคคลนอกกฎหมายและโจรชิงทรัพย์ชาวอเมริกันจากพื้นที่ดัลลัสซึ่งท่องสหรัฐอเมริกาตอนกลางพร้อมแก๊งระหว่างภาวะเศรษฐกิจตกต่ำครั้งใหญ่
ทั้งคู่เสียชีวิตเมื่อวันที่ 23 พฤษภาคม พ.ศ. 2477 เมื่อทั้งสองขับรถเข้าไปติดกับดักที่ตำรวจเตรียมไว้และถูกยิงเสียชีวิต โดยเจ้าหน้าที่จากรัฐเท็กซัสและหลุยเซียนา บอนนี พาร์คเกอร์ และไคลด์ บาร์โรว์ได้สร้างความหวาดกลัวแก่ประชาชน ในช่วง 4 ปีสุดท้าย สังหารผู้คนไปถึง 12 คน ปล้นทั้งธนาคารและปั้มน้ำมัน บาร์โรว์ อายุ 25 และพาร์คเกอร์อายุ 23 ปี
เฟท (เพลงเซลีน ดิออน)
"เฟท" ประพันธ์และอำนวยการสร้างโดย แม็กซ์ มาร์ติน (Max Martin) ผู้ประพันธ์เพลงดังอย่าง "แดตส์เดอะเวย์อิตอิส" (That's The Way It Is) ในปี พ.ศ. 2542 และมีการรีมิกซ์ 3 ครั้งเพื่อเปิดในสถานีวิทยุ
บอนนีและไคลด์
เรื่องราวของบอนนีแอนด์ไคลด์ ถูกนำมาสร้างเป็นภาพยนตร์เรื่อง Bonnie and Clyde (1967) นำแสดงโดย วอร์เรน บีตตี้และเฟย์ ดันนะเวย์ โดยถ่ายทำในสถานที่จริงในประวัติศาสตร์
190919101934
เฟท (เพลงเซลีน ดิออน)
ไม่มีมิวสิกวิดีโอสำหรับเพลงนี้
"เฟท" ขึ้นสู่อันดับ 4 ในชาร์ตควิเบกแอร์เพล และ 37 ในชาร์ตเพลงร่วมสมัยของแคนาดา
สมาชิกสภาผู้แทนราษฎรจังหวัดนครสวรรค์
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครสวรรค์มีสมาชิกสภาผู้แทนราษฎรคนแรก คือ นายสวัสดิ์ ยูวะเวส
เฟท (เพลงเซลีน ดิออน)
รูปแบบและรายชื่อเพลง
ซิงเกิลวิทยุ 2 เพลง (ประเทศแคนาดา)
เกิร์ลเฟรนด์ (เพลงแอวริล ลาวีน)
"เกิร์ลเฟรนด์" (Girlfriend) เป็นเพลงของนักร้องนักแต่งเพลงชาวแคนาดา แอวริล ลาวีน จากสตูดิโออัลบั้มที่สาม เดอะเบสต์แดมน์ธิง เพลงออกจำหน่ายวันที่ 27 กุมภาพันธ์ ค.ศ. 2007 เป็นซิงเกิลนำของอัลบั้ม และได้รับคำวิจารณ์จากนักวิจารณ์โดยทั่วไปว่าเป็นที่ชื่นชอบ เพลงขึ้นสูงสุดอันดับหนึ่งในญี่ปุ่น, อาร์เจนตินา และอีกหลายประเทศ เพลงนี้เป็นเพลงเดียวของลาวีนที่เข้าถึงอันดับหนึ่งบนชาร์ตบิลบอร์ดฮอต 100 ในสหรัฐอเมริกา "เกิร์ลเฟรนด์" เขียนโดยลาวีน ร่วมกับลูคัสซ์ ก็อตต์วอลด์ ประสบความสำเร็จอย่างมาก นิตยสารบิลบอร์ด จัดอันดับให้เพลงอยู่อันดับที่ 94 ในรายชื่อ "100 เพลงฮิตที่เป็นที่นิยมมากที่สุดในคริสต์ทศวรรษ 2000" หัวข้อฮอต 100 อันดับที่ 40 ในเพลงดิจิทัล และอันดับที่ 38 ในเสียงเรียกเข้า
เครดิตบุคลากร
เครดิตบุคลากรนำมาจากจุลสารประกอบอัลบั้ม The Best Damn Thing
การรับรองและยอดจำหน่าย
! scope="row" rowspan="2" | สหรัฐ (RIAA) ! colspan="3"| รวม
โรเบิร์ต รอดริเกซ
รอดริเกซมีชื่อเต็มว่า โรเบิร์ต แอนโทนีโอ รอดริเกซ (Robert Anthony Rodriguez) เกิดเมื่อวันที่ 20 มิถุนายน ค.ศ. 1968 ที่แซนแอนโทนีโอ รัฐเท็กซัส ในครอบครัวชาวอเมริกันเม็กซิกัน มีความสนใจในศาสตร์ด้านภาพยนตร์มาตั้งแต่อายุ 11 ขวบ โดยใช้เวลาหมดไปกับการสร้างการ์ตูนและภาพยนตร์ด้วยตนเอง พร้อมกับชมกันเองและวิจารณ์กันในครอบครัว
รอดริเกซได้โอกาสกำกับภาพยนตร์ด้วยตนเองจริง ๆ เรื่องแรก ในปี ค.ศ. 1991 คือ เรื่อง El Mariachi เป็นภาพยนตร์แอ๊คชั่นสัญชาติเม็กซิกัน ซึ่งภาพยนตร์ประสบความสำเร็จเป็นอย่างดี จนกระทั่งมีการสร้างใหม่โดยฮอลลีวู้ดในปี ค.ศ. 1995 กับเรื่อง Desperado นำแสดงโดย แอนโทนีโอ บันเดรัส จากนั้นในปีถัดมา กับเรื่อง From Dusk till Dawn ที่นำแสดงโดย จอร์จ คลูนีย์ และทาแรนติโน ทำให้รอดริเกซมีชื่อเสียงขึ้นมา
ภาพยนตร์จากการสร้างของรอดริเกซได้รับการยกย่องว่าเป็น ภาพยนตร์ทุนต่ำที่ดูสนุก ตื่นเต้น และเต็มไปด้วยอารมณ์ขันแบบร้าย ๆ ในรูปแบบของภาพยนตร์อิสระเช่นเดียวกับภาพยนตร์ของทาแรนติโน
นอกจากนี้แล้ว รอดริเกซยังได้กำกับภาพยนตร์ในแนวอื่นด้วย อาทิ The Faculty, Spy Kids และSpy Kids 4: All the Time in the World เป็นต้น
กันยายน พ.ศ. 2551
รนายสืยลิา
จักรพรรดิคาร์ลที่ 6 แห่งจักรวรรดิโรมันอันศักดิ์สิทธิ์
จักรพรรดิคาร์ลที่ 6 (Karl; Carolus; 1 ตุลาคม ค.ศ. 1685 – 20 ตุลาคม ค.ศ. 1740) เป็นพระราชโอรสในจักรพรรดิเลโอพ็อลท์ที่ 1 แห่งจักรวรรดิโรมันอันศักดิ์สิทธิ์ และเอลีนออนอเรอ มัคดาเลเนอแห่งน็อยบวร์ค อภิเษกสมรสกับ เอลีซาเบ็ท คริสทีเนอแห่งเบราน์ชไวค์ พระองค์ทรงเข้าพิธีบรมราชาภิเษก ณ แฟรงก์เฟิร์ต
พระชนม์ชีพช่วงต้น
อาร์คดยุคคาร์ล ทรงประสูติเมื่อวันที่ 1 ตุลาคม พ.ศ. 2228 เป็นบุตรคนที่สองของจักรพรรดิเลโอปอลที่ 1 แห่งจักรวรรดิโรมันอันศักดิ์สิทธิ์กับจักรพรรดินีเอเลนอร์ แม็กเดเลน แห่งนูเรนเบิร์ก
หลังการสวรรคตของพระเจ้าชาร์ลที่ 2 แห่งสเปน เมื่อปี พ.ศ. 2243 โดยปราศจากรัชทายาท เจ้าชายคาร์ลประกาศตัวเองเป็นผู้มีสิทธิ์สืบราชบัลลังก์สเปนต่อผ่านทางสายตระกูลฮาพส์บวร์ค การประกาศตัวนั้นเป็นชนวนให้เกิดเหตุสงครามสืบราชบัลลังก์สเปน เพราะทางฝั่งของฝรั่งเศสก็ได้ตั้งเจ้าชายฟิลิป ดยุคแห่งอองชู ขึ้นเป็นกษัตริย์แห่งสเปนคนถัดไป
สงครามครั้งนั้นกินเวลาร่วมกว่า 14 ปี โดยมีชาติมหาอำนาจของยุโรปหลายชาติเข้าร่วม โดยทางด้านของคาร์ลหรือทางฝั่งของจักรวรรดิโรมันอันศักดิ์สิทธิ์นั้น ได้รับการสนับสนุนจากทางอังกฤษ โปรตุเกส สก็อตแลนด์และไอร์แลนด์ จนสามารถสถาปนาตัวเองขึ้นเป็นพระเจ้าคาร์ลที่ 3 แห่งสเปนได้ ในช่วงปี 2248 แม้ว่าจะมีอำนาจจำกัดแค่เพียงพื้นที่ของคาตาโลเนีย แต่ก็สามารถอยู่ได้นานถึงหกปี จนกระทั่งมีจุดเปลี่ยนสำคัญเกิดขึ้นในปี 2254 เมื่อพี่ชายของพระองค์ จักรพรรดิโจเซฟที่ 1 แห่งจักรวรรดิโรมันอันศักดิ์สิทธิ์สวรรคตลงอย่างกะทันหัน และบัลลังก็ถูกส่งมอบต่อให้กับเจ้าชายคาร์ล ในฐานะของจักรพรรดิคาร์ลที่ 6 แห่งจักรวรรดิโรมันอันศักดิ์สิทธิ์ อย่างไรก็ตามสถานะนั้นของคาร์ลทำให้ชาติพันธมิตรต่างถอนตัวจากการร่วมมือ เพราะไม่อยากให้เกิดรัฐขนาดใหญ่ที่มีประมุขร่วม ซึ่งในที่นี่ก็คือจักรวรรดิโรมันอันศักดิ์สิทธิ์กับจักรวรรดิสเปน ทำให้จักรพรรดิคาร์ลทรงขาดแนวร่วมที่ต้านทานกำลังจากฝรั่งเศสและถูกบีบให้ทำสนธิสัญญาสงบศึก ซึ่งผลในครั้งนั้นทำให้เจ้าชายฟิลิป ดยุคแห่งอองชู ถูกแต่งตั้งขึ้นเป็นจักรพรรดิฟิลิบที่ 5 แห่งสเปนอย่างเป็นทางการ และจักรพรรดิคาร์ลต้องถอนตัวจากศึกในครั้งนี้ไป
ในฐานะจักรพรรดิแห่งจักรวรรดิโรมันอันศักดิ์สิทธิ์
เมื่อคาร์ลรับราชสมบัติต่อจากพี่ชายในปี 2254 ปัญหาสำคัญที่ตัวของเขาจะต้องเผชิญ และเป็นปัญหาสำคัญที่ส่งผลกระทบอย่างใหญ่หลวงต่อราชวงศ์ฮาพส์บวร์ค นั่นก็คือการขาดแคลนบุรุษเพศที่มีสิทธิ์ในการขึ้นครองราชย์บัลลังก์ ด้วยนอกจากตัวของพระองค์เองแล้วนั้น ราชวงศ์ฮาพส์บวร์คไม่มีบุรุษเพศสายตรงคนอื่นอีกแล้ว กล่าวอีกนัยหนึ่งก็คือ หากจักรพรรดิคาร์ลที่ 6 ไม่ทรงมีพระราชโอรส จะเท่ากับว่าตระกูลฮาพส์บวร์กสายตรงก็จะสูญสิ้นและไม่มีใครได้ครองราชบัลลังก์ต่อนั่นเอง
จักรพรรดิคาร์ลนั้นทรงแต่งงานกับเอลิซาเบธ คริสทีนแห่งเบราน์ชไวค์-วัฟเฟินบุร์สเทิล ทรงมีบุตร-ธิดารวมกัน 4 พระองค์ แต่ที่มีพระชนม์ชีพจนโตมีเพียงแค่สองพระองค์ และทั้งสองพระองค์นั้นล้วนแล้วแต่เป็นผู้หญิงทั้งสิ้น ประกอบไปด้วย มาเรีย เทเรซา (2260-2323) กับ มาเรีย อันนา (2261-2287) การที่ผู้สืบสายโลหิตขององค์จักรพรรดิมีแต่ผู้หญิงกลายเป็นปัญหาใหญ่ตลอดรัชสมัย เนื่องด้วยกฏธรรมเนียมที่ยึดมั่นก็มาโดยตลอดตัดขาดการสืบราชสมบัติของรัชทายาทที่เป็นสตรีไป แต่ตอนนี้รัชทายาททั้งหมดของจักรพรรดิคาร์ลที่ 6 นั้นเป็นสตรี พระองค์จึงทรงมีพระดำริประกาศร่างกฤษฎีกาว่าด้วยปัญหาการสืบสันตติวงศ์ (Pragmatic Sanction) ที่เปลี่ยนกฎที่ห้ามสตรีมีสิทธิ์ในราชบัลลังก์ เพื่อเปิดทางให้บุตรีพระองค์โตอย่างเจ้าหญิงมาเรีย เทเรซา สามารถขึ้นครองราชย์ได้
อย่างไรก็ตามการที่จะทำให้กฤษฎีกานี้เป็นที่ยอมรับของทั้งภายในและภายนอกอาณาจักรได้ ต้องผ่านการเจรจาให้สมผลประโยชน์ของหลายฝ่าย การนั้นพระองค์จึงต้องทรงยอมที่จะระงับบริษัทการค้าที่ทรงตั้งขึ้นได้ไม่นานที่ดัชต์ลง เพื่อให้ทางสหราชอาณาจักรยินยอมที่จะยอมรับกฤษฎีกาฉบับนี้ และต้องพยายามที่จะทำให้เหล่าสมาชิกในสภาผู้คัดเลือก (Imperial Diet) เห็นพ้องต้องกันด้วย อย่างไรก็ดีก็มีบางรัฐที่ตัดสินใจที่จะไม่สนับสนุนแนวคิดของพระองค์ ซึ่งรวมถึงกฤษฎีกานี้ด้วย ซึ่งรัฐที่ไม่เห็นด้วยนั้นมีสองรัฐหลักคือ บาวาเรีย และ ปรัสเซีย
ในช่วงต้นของการครองราชย์ของพระองค์ หากไม่นับปัญหาน่าปวดหัวอย่างปัญหาว่าด้วยการสืบสันตติวงศ์ ก็นับได้ว่าเป็นยุคสมัยที่อำนาจของราชวงศ์ฮาพส์บวร์กแผ่ขยายอิทธิพลและดินแดนได้มากขึ้น ชัยชนะเหนือตุรกีเหนือสงครามออสเตรีย-ตุรกีทำให้จักรวรรดิของพระองค์มีอำนาจเหนือดินแดนบารัต เซอร์เบีย และโอทาเนีย และชัยชนะเหนือสงครามสี่พันธมิตรก็ทำให้พระองค์สามารถแลกพื้นที่เกาะซาร์ดิเนียที่ป้องกันได้ยากกับเกาะซิซิลี ที่อยู่ภายใต้การปกครองของดยุคแห่งซาวอยได้ด้วย
ในปี 2276 เกิดสงครามสืบราชสมบัติโปแลนด์ขึ้น พระองค์ทรงสนับสนุนออกัสตัส ดยุคแห่งแซกซอนี ลูกชายของกษัตริย์พระองค์ก่อนในการขึ้นครองราชบัลลังก์โปแลนด์คนถัดไป ในสงครามครั้งนั้นแม้ทางออสเตรียสามารถทำให้ออกัสตัส ดยุคแห่งแซกซอนีขึ้นเป็น พระเจ้าออกัสตัสที่ 3 ได้เป็นผลสำเร็จ แต่พระองค์ก็ต้องถูกบีบให้มอบราชอาณาจักรเนเปิ้ลส์ให้กับสเปน แลกกับตำแหน่งใต้การปกครองดัชชีแห่งปาร์มาที่เล็กกว่ามากมาแทน
ในช่วงเวลาเดียวกันนั้นพระองค์ก็ทรงคัดเลือกหาคู่ที่เหมาะสมให้กับพระราชธิดาองค์โตอันเป็นรัชทายาทของพระองค์อย่าง อาร์คดัชเชส มาเรีย เทเรซา โดยในตอนแรกพระองค์ทรงเลือกให้เจ้าชายเลโอพอล เคลเมนต์แห่งลอแรนเป็นคู่สมรสของพระนาง แต่เจ้าชายเลโอพอลกับเสียชีวิตอย่างกะทันหันด้วยโรคฝีดาษไปเสียก่อน ทำให้พระองค์ต้องทรงคัดเลือกหาตัวคนที่เหมาะสมในการเป็นคู่สมรสให้กับลูกสาวของตัวเอง แล้วในการกลั่นกรองรอบที่สอง ก็ได้ชื่อของ ฟรานซิส สตีเฟน แห่งลอแรน พระอนุชาของเลโอพอล อย่างไรก็ตามนั้นทางการฝรั่งเศสต้องการที่จะให้ตำแหน่งดัชชีแห่งลอแรนเป็นของสตานิสวาฟ เลชชินสกี ผู้ที่ฝรั่งเศสสนับสนุนให้เป็นกษัตริย์โปแลนด์คนถัดไป แต่เพรี้ยงพร้ำให้กับทางออสเตรีย ความต้องการนี้อยู่บนพื้นฐานการประณีประนอมกับทางฝรั่งเศสเพื่อยุติความขัดแย้งในสงครามโปแลนด์ ซึ่งในท้ายที่สุดจักรพรรดิคาร์ลที่ 6 ก็ต้องยอมให้ลูกเขยสละตำแหน่งดัชชีแห่งลอแรนก่อน ถึงจะยอมให้มีการอภิเษกกันระหว่างฟรานซิสกับมาเรีย เทเรซา
ต่อมาเมื่อปี 2280 จักรพรรดิทรงตัดสินใจที่จะพาจักรวรรดิเข้าสู่สงครามอีกครั้ง โดยให้การช่วยเหลือทางรัสเซียในการทำสงครามกับพวกแขกเติร์ก อย่างไรก็ตามผลของสงครามครั้งนี้นั้นกลับไม่เป็นไปตามคาด ด้วยความพ่ายแพ้ของทางรัสเซีย ทางจักรวรรดิของพระองค์ก็ต้องสูญเสียดินแดนเกือบครึ่งที่เคยได้มาครั้งทำสงครามกับพวกตุรกีเองคืนให้กับทางฝั่งนั้น และยังทำให้จักรวรรดิเป็นหนี้จากการทำสงครามยืดเยื้ออีกด้วย
ชีวิตสมรสและเรื่องซุบซิบ
จักรพรรดิคาร์ลที่ 6 ทรงอภิเษกกับเอลิซาเบธ คริสทีน แห่ง เบราน์ชไวค์-วัฟเฟินบุร์สเทิล พระองค์ทรงมีบุตรและธิดารวมกับ 4 พระองค์ แต่ทีแค่สองพระองค์ที่มีพระชนม์รอดมาจากสมัยเด็ก นั่นก็คือ อาร์คดัชเชสมาเรีย เทเรซา และอาร์คดัชเชสมาเรีย อันนา อย่างไรก็ตามเชื่อว่าพระองค์ทรงมีรสนิยมเป็นชายรักชาย มีเรื่องเล่าลือเล่าขานถึงการที่พระองค์ทรงเล่นชู้กับเหล่าข้าราชบริพารเพศชายของตัวเอง อย่างไมเคิล โจเซฟ เคาท์แห่งอาเธน ผู้ซึ่งทรงสนิทสนมกับจักรพรรดิและมักจะถูกเรียกว่า “สุดที่รักของข้า ผู้ที่รู้ใจและอยู่กับข้าเสมอมา” พระองค์ทรงจะไปหาชายผู้นี้อยู่เป็นประจำตลอดเวลาเกือบ 19 ปี จนกระทั่งชู้รักของพระองค์เสียชีวิตไปเมื่อปี 2265
สวรรคต
ในเดือนตุลาคม 2283 พระองค์ทรงนำข้าราชบริพาลไปล่าสุดแถวชายขอบของฮังการี อย่างไรก็ตามด้วยสภาพอากาศที่ทั้งชื้นและหนาวที่สุดเท่าที่พระองค์เคยเจอมา ด้วยสภาพอากาศแบบนั้นทำให้พระองค์ทรงเป็นไข้หวัดอย่างกระทันหัน พระองค์ป่วยหนักและสวรรคตอย่างกะทันหันที่ฮอฟบูร์ก เมื่อวันที่ 20 ตุลาคม รวมอายุขัยทั้งสิ้น 55 พรรษา อย่างไรก็ตามบันทึก Memoirs Voltaire ของพระองค์ทรงบันทึกว่าพระองค์มีอาการทรุดลงหลังจากรับประทานเห็ดพิษเข้าไป จนกระทั่งสวรรคตในเวลาถัดมา
หลังการสวรรคตของพระองค์ ปัญหาการสืบสันตติวงศ์ก็กลับมาเป็นหัวข้อหลักอีกครั้ง กฤษฎีกาว่าด้วยการสืบสันตติวงศ์ที่ร่างเอาไว้ ถูกเพิกเฉยต่อการใช้งาน มหาอำนาจหลายฝ่ายสนับสนุนผู้แทนจากรัฐบาวาเรีย คาร์ล อัลเบิร์ต เจ้าผู้เลือกแห่งบาวาเรียให้เป็นจักรพรรดิพระองค์ถัดไป นั่นจึงเป็นชนวนเหตุสำคัญที่นำไปสู่การทำสงครามสืบราชบัลลังก์ออสเตรียในเวลาถัดมา
พระอิสริยยศ
นอกจากนี้พระองค์ยังดำรงพระอิสริยยศเป็น
16851740
เซาท์เทิร์นครอสเกมส์ 1978
เซาท์อเมริกันเกมส์ 1978 เดิมคือ เซาท์เทิร์นครอสเกมส์ 1978 (1978 Southern Cross Games; 1978 Juegos Cruz del Sur)  เป็นการแข่งขันกีฬาเซาท์เทิร์นครอสเกมส์ครั้งแรก จัดขึ้นที่กรุงลาปาซ, ประเทศโบลิเวีย ในวันที่ 3 - 12 พฤศจิกายน ค.ศ. 1978
ตุลาคม พ.ศ. 2551
'''ตุลาคม พ.ศ. 2551''' เป็นเดือนที่ 10 ของปี พ.ศ. 2551 วันแรกของเดือนเป็นวันพุธ วันสุดท้ายของเดือนเป็นวันศุกร์
พฤศจิกายน พ.ศ. 2551
'''พฤศจิกายน พ.ศ. 2551''' เป็นเดือนที่ 11 ของปี พ.ศ. 2551 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์
2008
ประเทศฮังการีในโอลิมปิกฤดูร้อน 1912
ประเทศฮังการี เข้าร่วมแข่งขันกีฬาโอลิมปิกฤดูร้อน ครั้งที่ 5 ค.ศ. 1912 (พ.ศ. 2455) ที่กรุงสต็อกโฮล์ม ประเทศสวีเดน ระหว่างวันที่ 6-22 กรกฎาคม พ.ศ. 2455 คณะกรรมการโอลิมปิกแห่งชาติฮังการีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 121 คน ใน 11 ชนิดกีฬา ผลการแข่งขันครั้งนี้ประเทศฮังการีได้รับเหรียญรางวัลแบ่งเป็น 3 เหรียญทอง 2 เหรียญเงิน และ 3 เหรียญทองแดง รวมทั้งหมด 8 เหรียญ
กรีฑา
ผลการแข่งขันดังนี้ :
คาร์ล บ็อค (นักสำรวจ)
คาร์ล บ็อค (Carl Bock, 17 กันยายน 2392-10 สิงหาคม 2475) เป็นข้าราชการ นักเขียน นักธรรมชาติวิทยา และนักสำรวจชาวนอร์เวย์
ประวัติ
บ็อคเกิดที่ กรุงโคเปนเฮเกน ประเทศเดนมาร์กเมื่อวันที่ 17 กันยายน พ.ศ. 2392 ในระหว่างที่พ่อแม่ของเขาเดินทางมาทำธุรกิจ เขาเป็นลูกชายของพ่อค้าและเจ้าของโรงงาน พ่อและแม่ของเขามีโรงงานทอผ้าฝ้ายใน สวีเดน เขาเติบโตขึ้นมาในเมือง คริสเตียนซันน์ และเข้าศึกษาในโรงเรียนสอนศาสนาในท้องถิ่น เขาศึกษาต่อที่ประเทศเดนมาร์ก ภายหลังเดินทางไปศึกษาต่อด้าน สัตววิทยา และ วิทยาศาสตร์ธรรมชาติ ที่ กรุงลอนดอน ประเทศอังกฤษ
ต่อมาในปี พ.ศ. 2424 ขณะอายุได้ 32 ปีเขาเดินทางมายัง สยาม โดยมี พระเจ้าน้องยาเธอ พระองค์เจ้าเทวัญอุไทยวงศ์ ซึ่งต่อมาคือ สมเด็จพระเจ้าบรมวงศ์เธอ กรมพระยาเทวะวงศ์วโรปการ เสด็จมาให้การต้อนรับและได้เข้าเฝ้า พระบาทสมเด็จพระจุลจอมเกล้าเจ้าอยู่หัว และ กรมพระราชวังบวรวิไชยชาญ เพื่อศึกษา ธรรมชาติวิทยา ภูมิศาสตร์และสภาพแวดล้อมความเป็นอยู่ของผู้คนโดยรอบภาคเหนือของ สยาม และ ลาว โดยได้รับการสนับสนุนจาก พระบาทสมเด็จพระจุลจอมเกล้าเจ้าอยู่หัว เขาจึงได้มีโอกาสจดบันทึกถึงสภาพบ้านเมืองชีวิต ความเป็นอยู่ รวมถึงอาชีพของชาวสยามและสถานที่ต่าง ๆ ในสยามโดยได้วาดภาพประกอบเอาไว้ก่อนจะกลับมายังกรุงเทพมหานครเข้าถวายบังคมลา พระบาทสมเด็จพระจุลจอมเกล้าเจ้าอยู่หัว และเดินทางออกจากสยามเมื่อวันที่ 2 สิงหาคม พ.ศ. 2425
เมื่อเดินทางกลับไปยังยุโรปก็ได้มีการตีพิมพ์บันทึกเล่มนี้เป็นหนังสือโดยพิมพ์เป็นภาษาเยอรมันเป็นครั้งแรก ในภายหลังได้แปลเป็นภาษาอังกฤษใช้ชื่อว่า Temples and Elephants หลังจากนั้นจึงได้มีการแปลเป็นภาษาไทยโดยใช้ชื่อว่า ท้องถิ่นสยามยุคพระพุทธเจ้าหลวง
บ็อคถึงแก่กรรมเมื่อวันพุธที่ 10 สิงหาคม พ.ศ. 2475 ที่ กรุงบรัสเซลส์ ประเทศเบลเยียมขณะอายุได้ 82 ปี
ธันวาคม พ.ศ. 2551
'''ธันวาคม พ.ศ. 2551''' เป็นเดือนสุดท้ายของปี พ.ศ. 2551 วันแรกของเดือนเป็นวันจันทร์ วันสุดท้ายของเดือนเป็นวันพุธ
ดะกูนไดง์
ดะกูนไดง์ (တံခွန်တိုင်,, ) คือหมู่บ้านในรัฐกะเหรี่ยง ประเทศพม่า
ยุน ยอ-จ็อง
ยุน ยอ-จ็อง (윤여정; เกิด 19 มิถุนายน ค.ศ. 1947) เป็นนักแสดงหญิง​ชาวเกาหลี​ ที่มีผลงานการแสดงภาพยนตร์และละครโทรทัศน์ต่อเนื่องยาวนานกว่า 50 ปี เธอได้รับรางวัลทางการแสดงหลายรางวัลรวมทั้ง รางวัลออสการ์, แซกอวอร์ดส, รางวัลแบฟตา และ อินดิเพนเดนต์สปิริตอะวอดส์
ยุน ยอ-จ็อง มีชื่อเสียงในระดับนานาชาติจากการแสดงในภาพยนตร์เรื่อง มินาริ (ค.ศ. 2020) ซึ่งทำให้เธอเป็นชาวเกาหลีคนแรกที่ได้รับรางวัลแซกอวอร์ดส, อินดิเพนเดนต์สปิริตอะวอดส์, รางวัลแบฟตา และ รางวัลออสการ์ สาขานักแสดงสมทบหญิงยอดเยี่ยม    โดยเธอเริ่มมีผลงานการแสดงเป็นครั้งแรกในช่วงปลายยุคคริสต์ทศวรรษ 1960 ในฐานะนักแสดงหญิงหน้าใหม่มากฝีมือในวงการละครโทรทัศน์ของประเทศเกาหลีใต้ และมีชื่อเสียงโด่งดังมาจากการแสดงภาพยนตร์เรื่องแรกของเธอคือ ​Woman of Fire (ค.ศ. 1971) ที่ทำให้เธอได้รับรางวัลมากมายภายในประเทศ จากนั้นเธอได้แต่งงานกับ โช ย็อง-นัม นักร้องชาวเกาหลีใต้ และอำลาวงการบันเทิงไปใช้ชีวิตอยู่ที่สหรัฐอเมริกา​ในปี 1974 ก่อนจะหวนกลับมาแสดงภาพยนตร์และละครโทรทัศน์อีกครั้งในช่วงยุคคริสต์ทศวรรษ 1980 โดยนอกจากภาพยนตร์เรื่อง มินาริ ที่ทำให้เธอได้รับรางวัลออสการ์แล้ว เธอยังมีผลงานภาพยนตร์เรื่องอื่นๆในอดีตที่ประสบความสำเร็จเช่น รัก แลก ปรารถนา​ (ค.ศ. 2003), แรงปรารถนา..อย่าห้าม​ (ค.ศ. 2010), เงินบาป สาปเสน่หา (ค.ศ. 2012), เดอะแบคคัสเลดี้ (ค.ศ. 2016) และ คาโนล่า คุณยายกเยชุน (ค.ศ. 2016)
นอกจากผลงานในการแสดงภาพยนตร์แล้ว ยูน ยอ-จอง ยังมีผลงานการแสดงในละครโทรทัศน์​ที่ได้รับความนิยม เช่น Men of the Bath House (ค.ศ. 1995), กึมซุน ลุ้นหัวใจให้รักเธอ (ค.ศ. 2005), Daughters-in-Law (ค.ศ. 2007), สะใภ้จอมแสบ (ค.ศ. 2012) และ แก๊งคุณยายกับชีวิตอลหม่าน (ค.ศ. 2016) โดยในปี ค.ศ. 2021 เธอมีผลงานการแสดงทางละครโทรทัศน์ที่เผยแพร่ทางแอปเปิลทีวี+​ เรื่อง Pachinko ที่เธอแสดงร่วมกับ อี มิน-โฮ
แอมเพก
แอมเพก (Ampeg) เป็นผู้ผลิตเครื่องขยายเสียงที่รู้จักกันดีที่สุดสำหรับกีตาร์เบส แรกเริ่มก่อตั้งขึ้นในปี ศ.ค. 1946 ในลินเด็น รัฐนิวเจอร์ซีย์ โดย เอเวอร์ริตต์ ฮัลล์ และ สแตนลีย์ ไมเคิลส์ ในชื่อ "Michaels-Hull Electronic Labs" ปัจจุบันแอมเพกเป็นส่วนหนึ่งของยามาฮ่ากีตาร์กรุป แม้ว่าแอมเพกจะเจาะจงในการผลิตเครื่องขยายเสียงกีตาร์เบส ก่อนหน้านี้เคยผลิตเครื่องขยายเสียงกีตาร์และกีตาร์พิกอัปและเครื่องดนตรี รวมทั้ง ดับเบิลเบส กีตาร์เบสและกีตาร์ไฟฟ้า
ไมมิ ยะจิมะ
ไมมิ ยะจิมะ นักร้องหญิงชาวญี่ปุ่น ในกลุ่ม เฮลโล! โปรเจกต์ คิดส์, ZYX, ℃-ute เกิดเมื่อ  7 กุมภาพันธ์ พ.ศ. 2535 ที่จังหวัดไซตามะ ประเทศญี่ปุ่น กรุ๊ปเลือด  O มีชื่อเล่นอย่างเป็นทางการว่า "ไมมี่" (まいみぃー)
พระเจ้าช้างเผือก
พระเจ้าช้างเผือก เป็นราชสมัญญานามของพระเจ้าแผ่นดินที่ทรงครอบครองช้างเผือกไว้ประดับบารมี มีหลายพระองค์ ได้แก่
ส่วนลงตัว
ในทางคณิตศาสตร์ ส่วนลงตัว (aliquot part หรือ aliquot) คือจำนวนเต็มบวกใดๆ ที่นำไปหารจำนวนเต็มบวกอีกจำนวนหนึ่งแล้วสามารถหารได้ลงตัว หรือเรียกได้ว่า "เป็นตัวหาร" เช่น 2 เป็นส่วนลงตัวของ 12 ผลบวกของส่วนลงตัวทั้งหมดของ n จะมีค่าเท่ากับ σ(n) ซึ่งหมายถึงฟังก์ชันตัวหาร (divisor function) ของ n คำว่า aliquot มาจากคำในภาษาละติน aliquoties แปลว่า หลายครั้ง
ในทางเภสัชกรรม ส่วนลงตัวเป็นการอ้างถึงวิธีการวัดปริมาณส่วนผสมของยาภายใต้ความไวของเครื่องชั่ง (weighing scale) ตัวอย่างเช่น ใบสั่งยาระบุว่าต้องการส่วนผสมในปริมาณ 40 มิลลิกรัม ดังนั้นเราอาจชั่งส่วนผสมเพื่อปรุงยาในปริมาณ 120 มิลลิกรัม โดยที่ 40 เป็นส่วนลงตัวของ 120 แล้วปรุงยาในปริมาณสามเท่า จากนั้นจึงค่อยแบ่งตัวยาออกไปเป็นสามส่วน หนึ่งส่วนสำหรับใบสั่งยา และอีกสองส่วนสามารถเก็บไว้ในคลังได้ ซึ่งตัวยาจะเกิดความผิดพลาดในส่วนผสมน้อยกว่าการชั่งให้เป็น 40 มิลลิกรัมทันที
ส่วนไม่ลงตัว
ในทางตรงข้าม ส่วนไม่ลงตัว (aliquant part หรือ aliquant) หมายถึงจำนวนเต็มบวกที่นำไปหารอีกจำนวนหนึ่งไม่ลงตัว เช่น 7 เป็นส่วนไม่ลงตัวของ 16 เป็นต้น จำนวนเต็มบวกใดๆ ที่มีค่ามากกว่าครึ่งหนึ่งของจำนวนที่พิจารณาล้วนเป็นส่วนไม่ลงตัว ยกเว้นจำนวนที่เท่ากับจำนวนที่กำลังพิจารณานั้นเอง
ผลบวกส่วนลงตัว
ผลบวกส่วนลงตัว คือผลรวมทั้งหมดของจำนวนนับที่หารจำนวนใดจำนวนหนึ่งได้ลงตัว
กีฬากรีฑาในกีฬาแห่งชาติ ครั้งที่ 42
"กรีฑา" ในการแข่งขันกีฬาแห่งชาติ ครั้งที่ 42 สุพรรณบุรีเกมส์
กล้ามเนื้อเอกซ์เทนเซอร์ พอลิซิส เบรวิส
กล้ามเนื้อเอกซ์เทนเซอร์ พอลิซิส เบรวิส (Extensor pollicis brevis) เป็นกล้ามเนื้อที่ทอดตัวอยู่ด้านใกล้กลางของกล้ามเนื้อแอบดักเตอร์ พอลิซิส ลองกัส (Abductor pollicis longus)
จุดเกาะต้นและจุดเกาะปลาย
จุดเกาะต้นของกล้ามเนื้อนี้มาจากพื้นผิวด้านหลังของส่วนกลางของกระดูกเรเดียส และจากเอ็นเยื่อระหว่างกระดูก (interosseous membrane)
กล้ามเนื้อนี้ทอดตัวคล้ายกับกล้ามเนื้อแอบดักเตอร์ พอลิซิส ลองกัส (Abductor pollicis longus) โดยเอ็นกล้ามเนื้อนี้จะผ่านร่องเดียวกันที่อยู่ด้านข้างของปลายล่างกระดูกเรเดียส และเข้าเกาะปลายที่กระดูกนิ้วมือท่อนแรกของนิ้วหัวแม่มือ
หน้าที่
กล้ามเนื้อเอกซ์เทนเซอร์ พอลิซิส เบรวิสทำหน้าที่เหยียดกระดูกนิ้วมือท่อนต้นของนิ้วหัวแม่มือ
ความแปรผัน
ในบางคนอาจไม่มีกล้ามเนื้อนี้ หรือเอ็นอาจไปรวมกับเอ็นกล้ามเนื้อเอกซ์เทนเซอร์ พอลิซิส ลองกัส (Extensor pollicis longus)
เกาะซูลาเวซี
ซูลาเวซี (Sulawesi) หรือเดิมเรียกว่า เซเลบีส (Celebes) ซึ่งมาจากภาษาโปรตุเกส เป็นหนึ่งในเกาะซุนดาใหญ่ 4 เกาะของประเทศอินโดนีเซีย
ชาวยุโรปพวกแรกที่เดินทางมายังเกาะแห่งนี้ คือ กะลาสีเรือชาวโปรตุเกส เมื่อ พ.ศ. 2055 และนับตั้งแต่ พ.ศ. 2212 เป็นต้นมา บริษัทอินเดียตะวันออกของเนเธอร์แลนด์ก็ได้ตั้งมั่นอยู่ที่มากัซซาร์ (Makassar) และเมื่อ พ.ศ. 2448 พื้นที่ทั้งเกาะกลายเป็นส่วนหนึ่งของนิคมชาวดัตช์อินเดียตะวันออก กระทั่งอินโดนีเซียประกาศเอกราชเมื่อ พ.ศ. 2498
ศัพทมูลวิทยา
ชื่อ ซูลาเวซี น่าจะมาจากคำว่า ซูลา ("เกาะ") กับ เบอซี ("เหล็ก") และอาจสื่อถึงการนำเข้าเหล็กจากตะกอนเหล็กที่มีอยู่มากในทะเลสาบมาตาโนในอดีต
ส่วนชื่อ "เซเลบีส" มาจากนักเดินทางชาวโปรตุเกสที่เรียกเกาะนี้ แม้ว่าความหมายนั้นไม่ปรากฏชัด ชื่อนี้อาจถือเป็นการเรียกชื่อพื้นเมืองของเกาะ "Sulawesi" ตามภาษาโปรตุเกส
เศรษฐกิจ
เศรษฐกิจบนเกาะซูลาเวซีมุ่งเน้นอยู่ที่การเกษตร การประมง เหมืองแร่ และการป่าไม้
โมโนไว
ตามคตินิยม ชื่อหมู่บ้าน "โมโนไว" แปลว่า "ดอกไม้" ในภาษาของกลุ่มชนพื้นเมือง ที่ไม่สามารถระบุได้ ชื่อของโมโนไวมาจากความจริงที่ว่ามีดอกไม้ขึ้นอยู่แถวที่ตั้งของหมู่บ้านนี้เป็นจำนวนมาก
ประชากร
ข้อมูลสำมะโนของโมโนไวมีความเฉพาะมาตั้งแต่ ค.ศ. 2010:
25 พฤษภาคม
วันที่ 25 พฤษภาคม เป็นวันที่ 145 ของปี (วันที่ 146 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 220 วันในปีนั้น
วัดเกาะกลาง (จังหวัดลำพูน)
วัดเกาะกลาง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านเรือน อำเภอป่าซาง จังหวัดลำพูน เป็นกลุ่มโบราณสถานขนาดใหญ่ครอบคลุมพื้นที่ประมาณ 2 ตารางกิโลเมตร จากตำแหน่งที่ตั้งของโบราณสถานสามารถจำแนกโบราณสถานออกเป็น 4 กลุ่ม ประกอบด้วยโบราณสถานทิศตะวันตกของวัด เจดีย์หมายท่า โบราณสถานทิศเหนือของวัดเจดีย์ทรงปราสาท โบราณสถานทิศตะวันออกของวัด เนินเศรษฐีอินตา (เนินแม่หม้าย) ส่วนโบราณสถานที่ตั้งอยู่ทีพื้นที่วัดปัจจุบัน ประกอบด้วย เจดีย์ประธานทรงปราสาท เจดีย์ทรงปราสาทด้านทิศตะวันออกของเจดีย์ประธาน อุโบสถ ซุ้มโขงและบ่อน้ำ
มีเรื่องมุขปาฐะสืบต่อซึ่งปรากฏในคัมภีร์ภาษามอญ ว่า เป็นวัดที่สร้างโดยเศรษฐีอินตา ชนชาติมอญ บิดาของพระนางจามเทวีปฐมกษัตริย์แห่งแคว้นหริภุญไชย ต่อมาทิ้งร้างไปไม่ทราบสาเหตุ จนกระทั่ง พ.ศ. 2515 ได้มีการปฏิสังขรณ์ขึ้นใหม่ จนได้รับอนุญาตตั้งวัดเมื่อ พ.ศ. 2522 ได้รับพระราชทานวิสุงคามสีมาเมื่อวันที่ 9 มกราคม พ.ศ. 2547 สำหรับชื่อวัดเกาะกลาง มาจากแต่เดิมพื้นที่บริเวณนี้มีลักษณะคล้ายเกาะ อยู่ในหนองน้ำอันกว้างใหญ่ แต่ปัจจุบันไม่เห็นสภาพดังกล่าวหลงเหลือเนื่องจากมีการถมคูคลอง ทำถนนขึ้นหลายด้าน
เมื่อ พ.ศ. 2543 ได้มีการสร้างวิหารขนาดใหญ่ขึ้นมา โดยมีเสาหงส์ ตั้งอยู่ด้านหน้าอาคาร อันเป็นสัญลักษณ์ของชุมชนมอญ
วัดศรีบุญยืน
วัดศรีบุญยืน อาจหมายถึง
ปฏิทินโฮโลซีน
ปฏิทินโฮโลซีน (Holocene calendar เป็นที่รู้จักกันในชื่อ สมัยโฮโลซีน  (Holocene Era) หรือ สมัยมนุษย์ (Human Era; HE) เป็นระบบการนับปีที่บวก 10,000 ปีจากปีที่ใช้ในปัจจุบัน (ค.ศ./ก่อนคริสตกาล หรือ สากลศักราช/ก่อนสากลศักราช) โดยเริ่มต้นปีแรกที่ใกล้ช่วงต้นของสมัยโฮโลซีนและการปฏิวัติยุคหินใหม่ เมื่อมนุษย์เปลี่ยนวิถีชีวิตจากคนเก็บของป่าล่าสัตว์เป็นการทำเกษตรกรรมและตั้งถิ่นฐาน. ปีปัจจุบันตามปฏิทินกริกอเรียนคือปีค.ศ.2023 เป็นปีที่ 12023 HE ตามปฏิทินโฮโลซีน. ปฏิทินโฮโลซีนถูกเสนอครั้งแรกโดยเซซาเร เอมิลิอานี (Cesare Emiliani) ในปีค.ศ.1993 (11993 HE).
ภาพรวม
จุดประสงค์ของเซซาเร เอมิลิอานีคือการปฏิรูปปฏิทินเพื่อแก้ปัญหาของปี คริสต์ศักราช โดยมีหัวข้อดังนี้:
การแปลง
การแปลงจากปฏิทินจูเลียน หรือปฏิทินกริกอเรียนเป็นปฏิทินโฮโลซีนสามารถทำได้โดยการบวกอีก 10,000 ในปีค.ศ./สากลศักราช. ปีปัจจุบัน (2023) สามารถแปลงเป็นปีโฮโลซีนได้โดยการใส่เลข "1" ด้านหน้ามัน ทำให้กลายเป็น 12,023 HE. ส่วนปีก่อนค.ศ./ก่อนสากลศักราช แปลงได้โดยการลบปีของเลขนั้นด้วย 10,001.
ทัศนศิลป์และการออกแบบ
การออกแบบ เป็นการสร้างสรรค์ทางอย่างหนึ่งของมนุษย์ชาติ ซึ่งมีประวัติความเป็นมาและวิวัฒนาการที่ควบคู่กันมากับมนุษย์โดยตลอด เป็นศาสตร์สาขาหนึ่งของศิลปะที่มนุษย์ ทุกคนจะต้องรู้จักและสัมผัสกับผลงานการออกแบบอยู่ตลอดเวลา ในชีวิตและประสบการณ์ประจำวัน ไม่ว่าจะเป็นยุคสมัยใดก็ตาม เพราะการออกแบบนั้นก็คือความเพียรพยายามของมนุษย์ในอันที่จะนำเอาทรัพยากรต่างๆ ในธรรมชาติและสิ่งแวดล้อม มาดัดแปลงขึ้นเป็นสิ่งที่จะเอื้ออำนวย ความสะดวกสบาย และเกิดคุณประโยชน์เกิดคุณค่าต่อการดำรงชีวิตของมนุษย์สนองตัญหาความอยาก (Needs) ของมนุษย์ในที่สุดนั่นเอง
มีแชล โอมง
มีแชล โอมง (Michel Aumont) เกิดเมื่อวันที่ 15 ตุลาคม พ.ศ. 2479 ณ ปารีส ประเทศฝรั่งเศส เป็นนักแสดงชายชาวฝรั่งเศส ด้านการศึกษาเขาจบจากสถาบันศิลปะการละครปารีส ก่อนจะเข้าวงการบันเทิงในปี 2509 เขาปรากฏตัวในภาพยนตร์มากกว่า 100 เรื่อง ก่อนจะมาเป็นนักแสดงละครเวทีในโรงละครกอเมดีฟร็องแซซ มากกว่า 30 ปี
มีแชล โอมง เสียชีวิตอย่างสงบเมื่อวันที่ 28 สิงหาคม 2562 สิริอายุรวม 82 ปี
Pterolichidae
Pterolichidae เป็นสกุลของ Mites ที่อยู่ในวงศ์ Sarcoptiformes.
สปีชีส์ในสกุล ได้แก่:
วัดศรีบุญยืน (อำเภอเชียงแสน)
วัดศรีบุญยืน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีดอนมูล อำเภอเชียงแสน จังหวัดเชียงราย มีเนื้อที่ทั้งหมด 5 ไร่ 1 งาน 5 ตารางวา
วัดศรีบุญยืน เดิมชื่อ วัดน้อย สร้างเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 24 กุมภาพันธ์ พ.ศ. 2492 เขตวิสุงคามสีมากว้าง 40 เมตร ยาว 80 เมตร
โบราณสถานที่สำคัญ ได้แก่ เจดีย์ โบราณวัตถุ มีพระพุทธรูปเก่าหลายองค์ มีพระสิงห์ศิลปะเชียงแสน อาคารเสนาสนะ ได้แก่ อุโบสถในปัจจุบัน เป็นอุโบสถที่สร้างขึ้นแทนหลังเก่าซึ่งชำรุดทรุดโทรมไปมากพน้อมกันนั้นยังได้สร้างศาลาการเปรียญ อันเป็นที่ทำการเรียนการสอบความรู้แผนกธรรม แก่ภิกษุ สามเณร ในสมัยนั้นซึ่งมีความสนใจในการศึกษาพระธรรมวินัยเป็นจำนวนมาก สำนักเรียนวัดศรีบุญยืนเป็นที่รู้จักกันอย่างกว้างขวางในเขตอำเภอเชียงแสนและอำเภอใกล้เคียง ซึ่งโดยการนำของครูบาเจ้าจันทร์ กาวิโล อีกจุดเด่นคือ วิหารหลังใหญ่
การทำเล็บ
การทำเล็บ คือการตกแต่งมือและเล็บชึ่งปฏิบัติได้ทั้งในที่บ้านหรือในร้านทำเล็บโดยช่างเล็บมือชีพที่มีใบอนุญาตหรือช่างทำเล็บ การทำ manicure ไม่เพียงรักษาและดูแลเล็บธรรมชาติของเราแต่ยังช่วยถนอมมืออีกด้วย การทำ manicure ประกอบด้วยการตะใบขอบเล็บให้เป็นทรงที่ต้องการ บำบัดหนังกำพร้า นวดมือและทาน้ำยาบนเล็บ นอกจากนี้ยังมีบริการ ทำ manicure พิเศษสำหรับเฉพาะมือและเท้า สำหรับมือ จะแช่ด้วยสารที่ทำให้นิ่มแล้วตามด้วยการทาโลชั่น ซึ่งเป็นลักษณะที่ทำในร้านทั่วไป ขั้นตอนนี้สามารถใช้กับเล็บเท้า และเท้า ที่เรียกว่า pedicure
คำว่า “manicure” มาจากภาษาลาติน: manus แปลว่ามือ และ cura แปลว่า การดูแล
การบำบัดเล็บอื่นๆอาจรวมถึงการใช้เช่น acrylics หรือเล็บเทียมแบบ gel การทำ manicure บางคนอาจรวมถึง การเพ้นท์ลายบนเล็บหรือ ติดด้วยเพรชพลอย
ประวัติ
การทำเล็บ ได้เริ่มต้นเมื่อ 5,000 ปีที่แล้ว และในประเทศอินเดียมีการใช้ henna ในการตกแต่งเล็บ คำว่า Mehendi มีความหมายเหมือนกันสำหรับ henna ซึ่งมาจากภาษาสันสกฤต mehandika สมเด็จพระจักรพรรดินีฉือสี่ พระพันปีหลวงของจีนหรือที่รู้จักกันในประเทศไทยว่า ซูสีไทเฮา ก็เป็นที่รู้จักกันดีในการบำรุงและดูแลเล็บให้ยาวเป็นธรรมชาติได้เป็นอย่างดี
French manicure เป็นการทำ manicure ให้คล้ายเหมือนเล็บธรรมชาติและมีลักษณะโดยเล็บฐานจะเป็นสีชมพูธรรมชาติและปลายเล็บเป็นสีขาว ปลายของเล็บจะทาด้วยสีขาวขณะที่เหลือของเล็บจะทาด้วยสีชมพูหรือสี nude French manicure อาจมีมาตั้งแต่ในศตวรรษที่ 18 ในปารีสและเป็นที่นิยมในปี 1920s และ 1930s เหมือนสไตล์อื่นๆ manicure ถูกใช้ในหลากหลายเหตุผลของความสวยงาม หลายคนเลือกทำ French manicure เพราะเรียบง่ายและทำให้เล็บดูเป็นธรรมชาติและสุขภาพดี นอกจากนี้ก็ยังสามารถตกแต่งเล็บ ที่สมบูรณ์หรือบกพร่องให้ดูดีขึ้นได้
การดูแลเล็บ
เล็บธรรมชาติจะทำขึ้นมาจากโปรตีนเคอราติน เปลือกเล็บต้องการความยืดหยุ่นและความชุ่มชื้นเพื่อให้เล็บมีการเจริญเติบโตที่แข็งแรง การใช้ทรีทเม้นท์และสารเคมีที่รุนแรงบนเล็บธรรมชาติเพื่อทำให้เล็บแข็งขึ้น จะทำให้เปลือกเล็บเปราะและมีการเสี่ยงต่อการหักง่ายขึ้น การใช้มอยส์เจอร์ไรเซอร์สำหรับเล็บและทายาทาเล็บสีใสที่มีส่วนผสมของโปรตีนเป็นสิ่งจำเป็นที่จะช่วยเล็บมีการเจริญเติบโตที่แข็งแรง ช่างเล็บมืออาชีพหรือช่างทำเล็บจะใช้คำปรึกษาที่ปรากฏเป็นลายลักษณ์อักษร เป็นวาจาหรือ การสังเกตการ เพื่อตรวจสอบสภาพเล็บธรรมชาติของลูกค้าการทำ manicure จะใช้เวลาประมาณ 30 นาทีถึง 1 ชั่วโมง
การทำพาราฟินทรีทเม้นท์
มือเราสามารถจุ่มในพาราฟินเว็กซ์ที่ละลายเพื่อทำให้มืออ่อนนิ่นและเพิ่มความชุ่มชื้น พาราฟินเว็กซ์ถูกใช้เพราะสามารถอุ่นให้อุณหภูมิได้มากกว่า 35 ° C โดยไม่ไหม้หรือเป็นอันตรายต่อมือ ความร้อนจะช่วยให้การดูดซึมของน้ำมันที่จำเป็นให้ลึกขึ้นและทำให้ให้ผิวอ่อนนุ่ม แว็กซ์มักจะมีส่วนผสมจากพฤกษศาสตร์ต่างๆเช่น ว่านหางจระเข้ ดอกคาโมไมล์ tea tree oil และ azulene ส่วนแว็กซ์ผลไม้ เช่นพีช แอปเปิ้ลและสตรอเบอร์รี่ถูกใช้บ่อยในร้านเสริมสวย
การทำ manicure แบบใช้น้ำมันร้อน
การทำ manicure แบบใช้น้ำมันร้อนเป็นแบบเฉพาะของการทำ manicure เล็บโดยการทำความสะอาดหนังกำพร้าและทำให้ออ่นนุ่มด้วยน้ำมัน วิธีนี้สามารถทำงานได้ดีสำหรับผิวแห้งและเล็บที่เปราะซึ่งจะช่วยให้นุ่มขึ้นและอ่อนลง ประเภทของน้ำมันที่สามารถใช้ได้แก่น้ำมันแร่ น้ำมันมะกอกหรือการเตรียมในเครื่องทำความร้อนไฟฟ้า
การทำเล็บให้กลับมาขาวตามธรรมชาติ
เริ่มจากการนำมะนาวที่เราใช้แล้ว โดยมากจะคั้นน้ำออกไปเหลือแต่เปลือก ให้เรานำเปลือกเหล่านั้นหั่นออกเป็นชิ้นเล็กๆ แล้วนำด้านในเปลือกทาลงบนเล็บ น้ำมะนาวที่ยังเหลืออยู่จะช่วยทำให้เล็บขาวขึ้น ทาทิ้งไว้หรือจะแปะลงบนนิ้วเลยก็ได้ซักสามนาทีแล้วสังเกตผล เพื่อผลลัพธ์ที่น่าพอใจยิ่งขึ้นให้นำน้ำมะนาวผสมกับ baking โซดา ในปริมาณที่พอเหมาะแล้วนำแปรงสีฟันเก่าๆขัดไปพร้อมลงบนเล็บ คราบเหลือง หมอง จะค่อยๆหายไป
เครื่องมือและอุปกรณ์ทั่วไปในการทำ manicure
ร้านทำเล็บจำนวนมากทั่วประเทศจะนำเสนอชุดเครื่องมือทำเล็บส่วนบุคคลสำหรับการซื้อเพื่อหลีกเลี่ยงปัญหาของความสะอาดและอนามัย ส่วนใหญ่ชุดเครื่องมือทำเล็บจะถูกเก็บในร้านและใช้เฉพาะเมื่อลูกค้าเข้ามาทำเล็บ
Chortoglyphidae
Chortoglyphidae เป็นสกุลของ Mites ที่อยู่ในวงศ์ Sarcoptiformes.
Suidasiidae
Suidasiidae เป็นสกุลของ Mites ที่อยู่ในวงศ์ Sarcoptiformes.
สปีชีส์ในสกุล ได้แก่:
เอล ชาโว เดล โอโช
เอล ชาโว เดล โอโช (El Chavo del Ocho) เป็นซีรีส์โทรทัศน์แนวตลกของเม็กซิโก ที่สร้างโดย โรแบร์โต โกเมซ โบลัญโญส โดยออกอากาศทางช่องเอลนูเอเบและลัสเอสเตรยัส ในวันที่ 26 กุมภาพันธ์ พ.ศ. 2516 และจบลงในวันที่ 7 มกราคม พ.ศ. 2523
สิทธิมนุษยชนในประเทศรัสเซีย
สิทธิมนุษยชนในประเทศรัสเซีย มักถูกวิพากษ์วิจารณ์จากองค์กรระหว่างประเทศและสื่ออิสระในประเทศ  การละเมิดที่อ้างถึงบ่อยที่สุดบางส่วน มีได้แก่ การเสียชีวิตขณะถูกควบคุมตัว การใช้การทรมานอย่างกว้างขวางและเป็นระบบโดยกองกำลังรักษาความปลอดภัยและผู้คุม      พิธีซ้อม (ที่รู้จักกันในชื่อ dedevshchina แปลว่า "ช่วงสมัยของคุณปู่") ในกองทัพรัสเซีย การละเมิดสิทธิเด็กในวงกว้าง  ความรุนแรงและการเลือกปฏิบัติต่อชนกลุ่มน้อย  และการสังหารนักข่าว
ในฐานะที่เป็นรัฐสืบทอดของสหภาพโซเวียต สหพันธรัฐรัสเซียยังคงผูกพันในข้อตกลงด้านสิทธิมนุษยชนแบบเดียวกันกับที่ลงนามและให้สัตยาบันโดยรัฐสืบทอดก่อนหน้านี้ เช่น กติการะหว่างประเทศว่าด้วยสิทธิพลเมืองและสิทธิทางการเมือง ตลอดจนสิทธิทางเศรษฐกิจ สังคม และวัฒนธรรม ในช่วงปลายคริสต์ทศวรรษ 1990 รัสเซียยังได้ให้สัตยาบันอนุสัญญายุโรปว่าด้วยสิทธิมนุษยชน (โดยมีข้อจำกัด) และตั้งแต่ ค.ศ. 1998 เป็นต้นมา ศาลสิทธิมนุษยชนแห่งยุโรปในสทราซบูร์ก็กลายเป็นศาลอุทธรณ์สุดท้ายสำหรับพลเมืองรัสเซียจากระบบยุติธรรมระดับชาติของตน ตามบทที่ 1 มาตรา 15 ของรัฐธรรมนูญ ค.ศ. 1993 รูปลักษณ์ของกฎหมายระหว่างประเทศเหล่านี้มีความสำคัญเหนือกว่ากฎหมายของรัฐบาลกลางแห่งชาติ อย่างไรก็ตาม ตั้งแต่สมัยที่ 2 ของประธานาธิบดีวลาดีมีร์ ปูติน (ค.ศ. 2004-2008) เป็นต้นมา มีรายงานการละเมิดสิทธิมนุษยชนเพิ่มมากขึ้น
นับตั้งแต่การเลือกตั้งสภาดูมารัฐใน ค.ศ. 2011 และปูตินกลับมาเป็นประธานาธิบดีอีกครั้งในฤดูใบไม้ผลิ ค.ศ. 2012 ได้มีการโจมตีทางกฎหมายเกี่ยวกับสิทธิระหว่างประเทศและสิทธิตามรัฐธรรมนูญหลายประการ เช่น มาตรา 20 (เสรีภาพในการชุมนุมและการสมาคม) ของปฏิญญาสากลว่าด้วยสิทธิมนุษยชน ซึ่งมีอยู่ในมาตรา 30 และ 31 ของรัฐธรรมนูญแห่งสหพันธรัฐรัสเซีย (ค.ศ. 1993) กฎหมายได้รับการอนุมัติในเดือนธันวาคม 2015 ซึ่งให้สิทธิ์ศาลรัฐธรรมนูญในการตัดสินใจว่ารัสเซียสามารถบังคับใช้หรือเพิกเฉยต่อมติจากหน่วยงานระหว่างรัฐบาล เช่น ศาลสิทธิมนุษยชนแห่งยุโรปได้หรือไม่
ในฐานะอดีตสมาชิกของสภายุโรปและผู้ลงนามในอนุสัญญายุโรปว่าด้วยสิทธิมนุษยชน รัสเซียมีพันธกรณีระหว่างประเทศที่เกี่ยวข้องกับประเด็นสิทธิมนุษยชน ในบทนำของรายงานสถานการณ์ในรัสเซียใน ค.ศ. 2004 กรรมาธิการสิทธิมนุษยชนแห่งสภายุโรประบุว่า "ความเปลี่ยนแปลงครั้งใหญ่นับตั้งแต่การล่มสลายของสหภาพโซเวียตไม่อาจปฏิเสธได้"
มณฑลพอเมอเรเนีย (ค.ศ. 1815–1945)
มณฑลพอเมอเรเนีย (Provinz Pommern; Province of Pomerania) เป็นมณฑลในราชอาณาจักรปรัสเซียและต่อมาเสรีรัฐปรัสเซียระหว่าง ค.ศ. 1815 จนถึง ค.ศ. 1946 ตั้งแต่นั้นมาก็เป็นส่วนหนึ่งของเยอรมนีและโปแลนด์
มณฑลพอเมอเรเนียก่อตั้งขึ้นจากมณฑลพอเมอเรเนีย (ค.ศ. 1653-1815) (ฟาร์เทอร์พอเมอเรเนีย และเวสเทิร์นพอเมอเรเนีย) และสวีดิชพอเมอเรเนีย (ตอนเหนือของเวสเทิร์นพอเมอเรเนีย) อาณาบริเวณของมณฑลคล้ายคลึงกับอาณาบริเวณของอดีตอาณาจักรดยุคแห่งพอเมอเรเนียที่หลังจากสนธิสัญญาเวสต์ฟาเลียของปี ค.ศ. 1648 ถูกแบ่งแยกระหว่างบรานเดนบวร์ก-ปรัสเซียกับสวีเดน และรวมเขตชิเวลไบน์ (Schivelbein) และดรัมบูร์กที่เดิมเป็นของนอยมาร์ค
ชลัฏ ณ สงขลา
ชลัฏ ณ สงขลา (เกิด 1 ตุลาคม พ.ศ. 2522) ชื่อเล่น หนึ่ง เป็นนักแสดงชาวไทย มีชื่อเสียงจากการแสดงภาพยนตร์เรื่อง น.ช. นักโทษชาย เมื่อปี พ.ศ. 2545
ประวัติ
ชลัฏเกิดที่กรุงเทพมหานคร เป็นชาวไทยมุสลิม เป็นบุตรของพงษ์อมร ณ สงขลา กับอัจฉรา (สกุลเดิม สยามวาลา) และเป็นหลานยายของคุณหญิงแสงดาว สยามวาลา (สกุลเดิม โชติกเสถียร) มีน้องชายหนึ่งคนชื่ออนุชา จบการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร, โรงเรียนศรีวิกรม์ และปริญญาตรี คณะบริหารธุรกิจ มหาวิทยาลัยหัวเฉียวเฉลิมพระเกียรติ
ในปี พ.ศ. 2545 ได้แสดงใน น.ช. นักโทษชาย มีชื่อเข้าชิงรางวัลสุพรรณหงส์ทองคำ ในฐานะนักแสดงนำชายยอดเยี่ยมด้วย และรับบทเป็น มางจางปะโร พระสหายคนสนิทของพระมหาอุปราชมังสามเกียด จากภาพยนตร์ชุด ตำนานสมเด็จพระนเรศวรมหาราช
นอกจากนี้เป็นนักแสดงที่ทาง หม่อมเจ้าชาตรีเฉลิม ยุคล หรือท่านมุ้ย กำหนดตัวให้ที่จะให้รับบท  รพินทร์ ไพรวัลย์  ตัวเอกในเรื่อง เพชรพระอุมา ซึ่งเป็นภาพยนตร์ในอนาคตของ ม.จ.ชาตรีเฉลิมที่จะสร้างด้วย
ชลัฏแต่งงานกับอรุณ วุฒิพราหมณ์ เมื่อวันที่ 24 พฤศจิกายน พ.ศ. 2557 มีบุตรสาวชื่อณิศศา ณ สงขลา (3 พฤศจิกายน 2560)
เอเฌอแตม็องกอร์
"เอเฌอแตม็องกอร์" (Et je t'aime encore,"และฉันยังรักเธอ") คือซิงเกิลที่ 2 ของเซลีน ดิออน จากอัลบั้ม อูนฟีเยกัทร์ติป ออกจำหน่ายเมื่อวันที่ 23 กุมภาพันธ์ พ.ศ. 2547 ในบางประเทศที่ใช้ภาษาฝรั่งเศส
"เอเฌอแตม็องกอร์" ประพันธ์โดยฌ็อง-ฌัก กอลด์มานผู้ร่วมทำงานกับเซลีน ในอัลบั้ม เดอ ในปี พ.ศ. 2538 และซีลซูว์ฟีแซแดเม ในปี พ.ศ. 2541
ฉบับภาษาอังกฤษของเพลงนี้บรรจุในอัลบั้มวันฮาร์ต ซึ่งบันทึกเสียงก่อนและใช้ชื่อเพลงเดียวกัน
ในวันที่ 1 ตุลาคม พ.ศ. 2546 เซลีนได้บันทึกเทปรายการพิเศษ อูนฟีเยกัทร์ติป ที่โรงแรมซีซ่าร์พาเลซ ลาสเวกัส